# Mostèir e Viganon

Mostèirs-Viganon o Mostèir e Viganon (Moustey en francés) qu'ei ua comuna gascona de Lana Gran, situada dens lo departament de las Lanas e la region de Navèra Aquitània, ancianament d'Aquitània.

## Toponimia

La prononciacion qu'es [mus'tœj biɣa'nuŋ]. Las fòrmas ancianas que son (per Mostèirs) par. de Mosters, Vasatensis diocesis en 1274, Mosters en 1279, Moustey; (per Viganon) Sanctus Petrus de Biganono, en latin, aus sègles XI-XII.

### Mostèirs

Dauzat e Rostaing qu'explican lo nom per lo latin monasterium, « covent, glèisa ».
Negre e Astor, citats per Bénédicte Boyrie-Fénié, que donan lo sens deu gascon mostèir.
Bénédicte Boyrie-Fénié que precisa Mostèirs, suu camin de Compostèla, qu'a duas glèisas, ua qui ei parròpia e l'aute, a costat d'un espitau e leproseria dispareishut, reservada aus romius, çò qui justifica lo nom e lo plurau.

### Viganon

Albèrt Dauzat que dona duas possibilitats, lo latin vicanus, « vilatgés » o un nom gallic d'òmi, inatestat, *Vicannus, varianta de Vicanus [que's seré plan meritat lo son asterisc], segon Rohlfs, e sufixe -onem.
Negre, citat per Bénédicte Boyrie-Fénié, que causeish l'occitan *vigan, « vilatge, barri », dab lo sufixe diminutiu -on. Astor, tanben citat per B. Boyrie-Fénié, que dona duas possibilitats, un diminutiu dab -on de vicanus, derivat de vicus, « vilatge, borg », o un derivat de Vicanus, deu cognomen vicanus, « vilatgés ».
Segon Bénédicte Boyrie-Fénié, lo vocable de la parròpia, Sent Pèir e los vestigis arqueologics trobats dens la comuna que hèn pensar lo nom ei antic, probablament lo cognomen Vicanus, dab lo sufixe -one.

## Istòria

En 1965, Viganon qu'estó incorporat a Mostèir.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Vincent Ichard | divèrs dreta | retirat de quadre en entrepresa |
| mai de 2013 | 2014 | Bernadette Castaing | | |
| març de 2008 | abriu de 2013 (demission) | Nadine Jossiez | | retirada d'adjunta administrativa |
| març de 2001 | 2008 | Michel Rispal | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 667, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 945 | 907 | 949 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 938 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 806 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 524 | 545 | 519 | 540 | 574 | 607 | 649 | 655 | 662 668 |
| 2009 | 2010 |
| 665 671 | 668 680 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas de las Lanas

## Nòtas

* ↑ Top'Òc Diccionari toponimic occitan del Congrès permanent de la lenga occitana.
* ↑ Règlas d'Escritura de la mencion : https://fr.calameo.com/books/005115906552c74111cd2
* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* 1 2 3 4 5 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 163-164
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 462, a Le Monastère
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 83
* ↑ http://cassini.ehess.fr/cassini/fr/html/fiche.php?select_resultat=24288
* Portau de Gasconha